Folketing
2007-10-05

Aftalen indeholder mere konkret, at grænsen for betaling af mellemskat rykkes op til at være den samme som for topskat. Dermed slipper 575.000 danskere for at betale mellemskat, og samtidig næsten fordobles beskæftigelsesfradraget fra 2,5 pct. til 4,25 pct., så det maksimale fradrag kommer til at udgøre 13.100 kr. Disse to initiativer har til formål at øge udbuddet af arbejdskraft, som arbejdsmarkedet har så hårdt brug for. Især forhøjelsen af beskæftigelsesfradraget er målrettet til at gøre gevinsten ved at skifte tilværelsen som ledig ud med et fast arbejde større. For at mennesker, der befinder sig permanent uden for arbejdsmarkedet, også kan få gavn af skatteomlægningerne, er det aftalt, at bundfradraget skal hæves med 1.000 kr. ekstra over 2 år, og at overførselsindkomsterne ekstraordinært reguleres op med 0,6 pct. i 2008. Endelig er det også aftalt, at antallet af topskatteydere ikke må stige i forhold til niveauet her i 2007. Alle disse fornuftige initiativer er fuldt ud finansierede ved hjælp af at to forskellige elementer.